Chapter 1

Chapter 2

Chapter 3

Chapter 4

Chapter 5

Chapter 6

Chapter 7

Chapter 8

Chapter 9

Chapter 10

Chapter 11

Chapter 12

Chapter 13

Chapter 14

Chapter 15

Hapo zamani za kale, Mzee Lodipo aliishi na wakeze wawili, Akila na Akitela.

Akitela pekee ndiye aliyekuwa akimsadia mamake Lodipo aliyekuwa kipofu.

Siku moja, Akila alimuambia Lodipo, "Tuondoke kijijini humu twende kuliko na amani." Kijijini mwao kulikuwa na uvamizi wa mara kwa mara.

Lodipo akamwambia Akila kuwa hawangeweza kumuacha mama yake aliyekuwa kipofu. Akila alisisitiza waondoke na wamuache ajuza huyo. "Kama wewe hutaki kuondoka hapa, mimi nitarudi kwa wazazi wangu," Akila alimfokea Lodipo.

Lodipo alimpenda sana Akila. Hivyo, alikubaliana naye na kupanga watakavyotoroka. Akitela alishangazwa na haya yote.

Siku moja, mamake Lodipo alikuwa ameketi kwenye ngozi ya mbuzi chini ya mti. Hakufahamu kilichokuwa kikiendelea. Huku akimwangalia na kumhurumia, Akitela alitafakari, "Itakuwaje tukimwacha peke yake?"

Lodipo na wakeze wawili walipakia mizigo yao kwenye ngamia wao wawili. Wakaondoka kimya kimya bila kumuaga yule ajuza. Akitela alikuwa akilia kwa huzuni ya kumuacha mama mkwewe.

Ajuza huyo aliachwa peke yake nyumbani. Alilia na kuimba wimbo huku akimtaja Lodipo.

Punde Lodipo na wakeze wawili walipoondoka, wezi wa mifugo walivamia kijiji.

Wezi hao walimwambia ajuza awaeleze alikokwenda mwanawe. Majambazi hao walimwambia kuwa wangemtafuta Lodipo wamuue. Ajuza aliwaomba majambazi wasimuue Akitela.

Vile vile aliwaambia wamrudishie kondoo dume aliyekuwa amechukuliwa na Lodipo.

Majambazi walimtafuta Lodipo na kumpata katika kijiji kipya. Walimuua Lodipo na Akila, mkewe wa pili.

Akitela alirudi kijijini pamoja na yule kondoodume wakaishi kwa furaha.

You are free to download, copy, translate or adapt this story and use the illustrations as long as you attribute in the following way: John Nga'sike Author - John Nga'sike
Translation - Ramadhan Rajab
Illustration - Zablon Alex Nguku
Language - Kiswahili
Level - First paragraphs © African Storybook Initiative 2016
Creative Commons: Attribution 3.0
Source www.africanstorybook.org